
Biroul Generare Proiecte F.L.R.N.

Nr. SC2013 - SC2013-018977/04.07.2013
REFERAT

privind aprobarea Progamului Multianual de Dezvoltare 2013-2016

al Municipiului Timişoara – Rectificare 1

Prin Hotărârea Consiliului Local al Municipiului Timişoara nr. 286/30.05.2013 a fost aprobat Programul Multianual de Dezvoltare 2013-2016 al Municipiului Timişoara care este structurat din două părţi: Investiţii din fonduri alocate de la bugetul local (Anexa 1) şi Proiecte cu finanţare din fonduri externe nerambursabile postaderare (Anexa 2 şi Anexa 2.1.).
Ca urmare a diferenţelor apărute, din motive obiective (întârzierea unor achiziţii de lucrări, economiile rezultate în urma finalizării unor achiziţii, etc), între valorile prevăzute în Bugetul Programului Multianual de Dezvoltare 2013-2016, aprobat prin HCLMT nr. 286/30.05.2013 - Anexa 1, Anexa 2 şi Anexa 2.1 – şi situaţia actuală, se impune corelarea acestora prin adoptarea unei noi hotărâri de consiliu local prin care să se aprobe Rectificarea nr. 1 a Programului Multianual de Dezvoltare 2013-2016 şi abrogarea HCLMT nr. 286/30.05.2013 privind aprobarea Programului Multianual de Dezvoltare 2013-2016 al Municipiului Timişoara.
Având în vedere cele menţionate mai sus,
Propunem :
1. Aprobarea Programului Multianual de Dezvoltare 2013-2016 al Municipiului Timişoara - Rectificare 1, conform Anexei 1, Anexei 2 şi Anexei 2.1. care fac parte integrantă din prezenta hotărâre;
2. Abrogarea HCLMT nr. 286/30.05.2013 privind aprobarea Programului Multianual de Dezvoltare 2013-2016 al Municipiului Timişoara.

